Köztemetés

ÜGYLEÍRÁS

A szociális igazgatásról és szociális ellátásokról szóló 1993. évi III. törvény 48. §-a értelmében a haláleset helye szerint illetékes települési önkormányzat képviselő-testülete - a halálesetről való tudomásszerzést követő huszonegy napon belül - gondoskodik az elhunyt személy közköltségen történő eltemettetéséről, ha

· nincs vagy nem lelhető fel az eltemettetésre köteles személy, vagy
· az eltemettetésre köteles személy az eltemettetésről nem gondoskodik.

CSATOLANDÓ MELLÉKLETEK

A temetés elrendeléséhez szükséges iratok:
· halottvizsgálati bizonyítvány
· halotti anyakönyvi kivonat



ÜGYINDÍTÁS

Az eljárás kérelemre indul, melyet az elhunyt anyakönyvezését követően az Edelényi Közös Önkormányzati Hivatalnál lehet benyújtani.

ÜGYINTÉZÉSI HATÁRIDŐ

halálesetről való tudomásszerzést követő 21 napon belül

ÜGYINTÉZÉS DÍJA

Az eljárás illetékmentes

JOGORVOSLAT

A határozat kézhezvételétől számított 15 napon belül az Edelény Város Önkormányzata Képviselő-testületéhez címzett, de Edelény Város Polgármesteréhez benyújtható illetékmentes fellebbezéssel lehet élni.

ELJÁRÓ SZERVEZETI EGYSÉG

Hatósági Osztály
Polgármester

FELETTES SZERV/JOGORVOSLAT

Képviselő-testület

ELJÁRÁS JOGI ALAPJA

· a szociális igazgatásról és szociális ellátásokról szóló 1993. évi III. törvény
· a temetőkről és a temetkezésről szóló 1999. évi XLIII. törvény
· 2013. évi V. törvény a Polgári Törvénykönyvről 
· a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III.27.) Korm.rendelet
· az általános közigazgatási rendtartásról szóló 2016. évi CL. törvény




